CELEX: 31987R2866
Language: el
Date: 1987-09-24 00:00:00
Title: Κανονισμός (ΕΟΚ) αριθ. 2866/87 της Επιτροπής της 24ης Σεπτεμβρίου 1987 περί επαναφοράς της εισπράξεως τελωνειακών δασμών για τη λυσίνη, εστέρες αυτής και τα άλατα αυτών της διάκρισης 29.23 Δ Ι του κοινού δασμολογίου, καταγωγής Μεξικού, δικαιούχου των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων

Avis juridique important

|

31987R2866

Κανονισμός (ΕΟΚ) αριθ. 2866/87 της Επιτροπής της 24ης Σεπτεμβρίου 1987 περί επαναφοράς της εισπράξεως τελωνειακών δασμών για τη λυσίνη, εστέρες αυτής και τα άλατα αυτών της διάκρισης 29.23 Δ Ι του κοινού δασμολογίου, καταγωγής Μεξικού, δικαιούχου των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  

Επίσημη Εφημερίδα αριθ. L 273 της 26/09/1987 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2866/87 ΤΗΣ ΕΠΙΤΡΟΠΗΣ  της 24ης Σεπτεμβρίου 1987  περί επαναφοράς της εισπράξεως τελωνειακών δασμών για τη λυσίνη, εστέρες αυτής και τα άλατα αυτών της διάκρισης 29.23 Δ Ι του κοινού δασμολογίου, καταγωγής Μεξικού, δικαιούχου των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3924/86 του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 15,  Εκτιμώντας:  ότι, δυνάμει του άρθρου 1 του κανονισμού (ΕΟΚ) αριθ. 3924/86, τα προϊόντα του παραρτήματος ΙΙ, καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 14·  ότι, σύμφωνα με το εν λόγω άρθρο 14, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 5 % των συνολικών εισαγωγών, το 1984, προϊόντων καταγωγής τρίτων χωρών στην Κοινότητα· ότι για τη λυσίνη, εστέρες αυτής και τα άλατα αυτών, της διάκρισης 29.23 Δ Ι του κοινού δασμολογίου, η βάση αναφοράς διαμορφώνεται σε ύψος 719 000 ECU· ότι, κατά την ημερομηνία 18 Σεπτεμβρίου 1987, οι εισαγωγές των προϊόντων αυτών στην Κοινότητα, καταγωγής Μεξικού, ανέρχονται δια καταλογισμού στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας·  ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι του Μεξικού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 29 Σεπτεμβρίου 1987, η ανασταλείσα, δυνάμει του κανονισμού (ΕΟΚ) αριθ. 3924/86, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Μεξικού, στην Κοινότητα:  1.2 //  //  // Κλάση  του κοινου  δασμολογίου   // Περιγραφή εμπορευμάτων   //  //  // 29.23 Δ Ι   // Αμινοενώσεις με απλάς ή συμπλόκους οξυγονούχους ομάδας:   //   // - Λυσίνη, εστέρες αυτής και τα άλατα αυτών   //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Σεπτεμβρίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 373 της 31. 12. 1986, σ. 1.